Document ID: /roh_data/filtered/fineweb-2-filterrobots_roh.jsonl.gz/1433

L'artist che viva cun sia famiglia a Scharans ha 61 onns ed è naschì a Cuira. La scola primara ha el fatg a Cazas e la matura a Schiers. Silsuenter ha el studegià teologia a Turitg. Dentant gia sco buobet saveva el, ch'el veglia ina giada scriver cura ch'el saja grond: In grond poet vuleva el daventar e scriver sur dad erox, retgs e princessas.
Linard Bardill
Lieu: Scharans
Annada: 1956
Professiun: Chantautur
Hobis: Musica, nudar, «qigong»
Famiglia: Maridà, tschintg uffants
In tip cun in lung flad e pauca pazienza
Il tratg caracteristic che Linard Bardill ha il pli gugent vida sa sez è ses lung flad. Sch'el lavuria vid in project, lura mettia el tut las forzas en quai project per far insatge positiv ord quel. In tratg caracteristic ch'el n'ha betg uschè gugent è ch'el ha pauca pazienza. Sch'ina persuna decleria ad el pertge ch'ins na possia betg far insatge, lura survegnia el la ravgia. El manegia ch'i fiss meglier, sche quella persuna investiss sia energia plitost per chattar ina via per tuttina realisar il project.
Far pacific sin il mises
Sche Linard Bardill po passentar in di perfetg, lura fa el quai sin ses mises en la Mantogna (Heinzenberg). Sa chapescha ensemen cun sia famiglia. El giaudia da simplamain esser, guardar enturn, tadlar ils utschels e fimar ina cigara. Mintgatant cun currer enturn e far ina massa, vegnia a la curta da simplamain propi esser preschent. Per el è il pli grond relasch dad esser preschent, senza insatge che disturba.
RR actualitad 07:00